Erme

Et erme eller en erm, ofte også kalt arm,  er den delen av et klesplagg som omslutter hele eller deler av en arm. Ermer kan være på gensere, skjorter, kjoler, jakker og mange andre plagg som dekker overkroppen.

Konstruksjon

Lengden, vidden og fasongen til ermer, og måten de eventuelt blir sydd til ermehullet på, varierer stort med moten.

Ermer kan være lange eller korte, vide og luftige eller ettersittende og trange. De kan stå glatt eller ha innsnitt, rynker eller kiler og legg. Istedenfor isydde ermer kan en lage dem ved å klippe til for- og bakstykket i en enkel fasong med liv og ermer i ett og så sy tøystykkene sammen som for- og bakstykke. Raglanermer dekker hele skulderpartiet og blir sydd til for- og bakstykket på plagget uten ermehull.

Ermer kan bli avslutta nederst med for eksempel vanlig fald, oppslag (tilbakebretta ende), linning (folda, forsterka kant omkring åpninga) eller mansjetter (brei, glatt linning eller krage omkring handleddet), eventuelt med splitt og knapper.

På strikkeplagg blir ermene sydd eller strikka til bolen (delen rundt overkroppen).

Typer av ermer

 Albuerme
 Ballongerme
 Engageanterme er undererme med rader av påsydde blonder 
 Flaggermuserme er  klipt i ett sammen med resten av plagget og henger vid i en slags vingeform
 Halverme går litt nedafor albuen
 Hengeerme henger åpen vid ned fra albuen 
 Hofferme
 Kimonoerme blir klipt til i ett med den øvre delen av plagget som på en tradisjonell kimono
 Overtrekkserme er et løst erme som kan trekkes over et annet for å beskytte plagget mot slitasje og søl
 Pagodeerme har traktformede volanger (kappeforma pynt) 
 Polkaerme smalner ned mot handleddet
 Poseerme
 Pufferme har utposninger med rynker over og under
 Raglanerme er et langt eller kort erme som skrår innover i rette linjer opp mot halskanten på plagget og blir sydd fast uten ermehull. Ermesnittet blir ofte brukt på fritids- eller sportsplagg  Det er oppkalt etter raglanfrakken med kileforma skulderstykke som smalner mot kragen, et plagg som igjen har navn etter lord Raglan (FitzRoy Somerset, 1st Baron Raglan, 1788–1855)
 Skinkeerme kalles «lammelår» på fransk (gigot) og engelsk (leg-of-mutton sleeve)  
 Trompeterme skråner ut i større vidde nederst

Se også
 Mansjett, en brei, glatt linning eller krage omkring handleddet nederst på et erme
 «Helvetesvinduer», vide sideåpninger i ermeløse kvinnekjortler i gotikken på 1300-tallet

Referanser

Eksterne lenker
 
 Om ermer ved kjolesøm på side 40-45 i Stil - syboken (Cappelen, 1950)
 Om ermer på side 256–267 i Ella Lund: Sy selv (Dreyer, 1958)
 Om ermer og mansjetter på side 270 –280 Det Bestes store sybok (1978)
 Om ermer på side 90–141 i Klara Gaarder: Mønsterforming (Yrkesopplæring, 1992)

Klesdetaljer